|  |
| --- |
| *Timski pristop pri spodbujanju sodelovalnega učenja in vrstniške učne pomoči*  *ŠIPK projekt, Univerza v Ljubljani, Pedagoška fakulteta* |
| ***KOCKA ZA RAZGIBAVANJE*** |
| **Ciljna skupina:** učenci II. triletja |
| **Cilji aktivnosti:**   * Učenci v paru izvajajo gimnastične vaje. * Učenci se učijo izraziti pohvalo ob pravilni izvedbi gimnastične vaje. * Učenci nudijo in sprejemajo medsebojno pomoč. * Učenci se učijo sodelovati in razumejo pomen sodelovanja. |
| **Pripomočki:**   * papir * ravnilo * svinčnik * škarje * barvice |
| **Navodilo/utemeljitev za učitelje in starše:**  Opisana sodelovalna aktivnost je namenjena izvajanju gimnastičnih vaj v paru. Z izvajanjem te sodelovalne aktivnosti se bodo otroci gibali, izvajali gimnastične vaje, se učili sodelovati v paru, izraziti pohvalo ob pravilni izvedbi gimnastične vaje, se učili spodbujati drug drugega in tako s skupnimi močmi opraviti vajo. |
| **Navodilo za učence***:*  Skupaj s članom družine izdelajta kocko. Na vsako ploskev kocke napiši eno izmed naštetih vaj:   * Počepi v paru * Lastovka v paru * Podajanje z žogo v paru * Ples v paru * Samokolnica v paru * Dvigovanje trupa v paru   Med učenjem si s članom družine vzemita odmor, vrzita kocko in opravita dano vajo. Spodaj si lahko ogledaš tudi primere izvajanja naštetih vaj.  **Počepi v paru:**  S članom družine se postavita drug proti drugem. Primita se za roke in istočasno naredita počep. Vajo lahko ponovita tudi večkrat.  **Lastovka v paru:**  S članom družine se postavita drug proti drugem. Primita se za roke in istočasno naredita lastovko. Vajo lahko ponovita tudi večkrat.  **Podajanje v paru:**  S članom družine se postavita drug proti drugem. Vzemita žogo in si jo podajajta.  **Ples v paru:**  Predvajaj glasbo. S članom družine se primita za roke in zaplešita.  **Samokolnica v paru:**  Postavi se v oporo na rokah. Član družine naj te prime za noge, ti pa skušaj doseči čim večjo razdaljo s hojo po rokah. Če je možno, lahko vlogi s članom družine tudi zamenjata.  **Dvigovanje trupa v paru:**  S članom družine se usedita na tla in se obrnita drug proti drugem. Noge prepletita. Istočasno se dvignita in se dotaknita z rokami (plosk). Vajo lahko ponovita tudi večkrat.  **Potek izdelave:**  **1.**  Na mizo postavi pripomočke: papir, škarje, svinčnik, ravnilo, lepilo/lepilni trak in radirko.  **2.**    S pomočjo ravnila nariši mrežo kocke. Poglej zgornji sliki.  **3.**      Mreži kocke nariši še dodatne robove. Poglej zgornjo sliko.  **4.**    Mrežo kocke izstrizi s škarjami. Upogni robove.  **5.**    Na vsako ploskev kocke napiši eno od vaj.  **6.**    Uporabi lepilo ali lepilni trak. Robove zlepi in sestavi kocko. |